ERA-GITANETA-WEB	Eth Corregidor didec ara sua hemna, e ara sua hilha, e ara gitana vielha qu'aqueth cas se sauvèsse en secret enquia qu'eth lo desnishèsse; e atau madeish li didec ara vielha qu'eth li perdonaue er afront que l'auie hèt en panar-li era amna, pr'amor qu'era recompensa de se l'auer entornat mès granes alegries meritaue, e que solet li hège dò que en tot saber-se'n era dera qualitat de Preciosa, l'auesse maridat damb un gitano, e mès damb un lairon e omicida.